[{"text_idx": "#000001", "text": "Dum la nederlanda IJK okazos kvin tuttagaj ekskursoj kaj diversaj mallongaj ekskursoj. C\u0302iuj tuttagaj ekskursoj estos je merkredo la 24-a de au\u0306gusto, la ekskursa tago. En c\u0302iuj aliaj tagoj okazos duontagaj ekskursoj."}, {"text_idx": "#000002", "text": "Se via trajno au\u0306 flugo alvenos tre frue au\u0306 foriros tre malfrue, uzu la okazon por esplori Rotterdam, Eindhoven au\u0306 Amsterdam. Kontaktu aliajn frualvenontojn tra la Telegram-grupo de IJK kaj organizu vin."}, {"text_idx": "#000003", "text": "Je la alventago, sabato la 20-a de au\u0306gusto, volontuloj de TEJO invitas vin viziti la Centran Oficejon de UEA kaj TEJO, vers\u0302ajne por la lasta fojo. Vi ankau\u0306 povas vidi la volontulan domon, la novan oficejeton, kaj la belan urbocentron. Anoncu vian alvenon en Telegramo, au\u0306 venu rekte al Nieuwe Binnenweg 176 dum la tago. Je 19:15 foriros la trajnkaravano al IJK!"}, {"text_idx": "#000004", "text": "Tiu c\u0302i tute gvidata ekskurso montros al vi la historian centron de la c\u0302efurbo de Nederlando, de la kanaloj g\u0302is la muzeoj, tra parkoj kaj vendejaj stratoj. Vi ankau\u0306 esploros la kanalojn sidante en turisma boato. Se vi neniam vidis nederlandan urbon, ne maltrafu tiun c\u0302i plenplenan ekskurson!"}, {"text_idx": "#000005", "text": "Nederlando estas pioniro pri liberalismo, kaj tio tre videblas en Amsterdamo. Esploru la rug\u0302an distrikton kaj lernu pri la pozicio de seksa laboro, eniru kanabejon por gustumi kontrau\u0306leg\u0302ajn g\u0302uojn (jes, kanabo oficiale estas kontrau\u0306leg\u0302a en Nederlando...), kaj lernu pri la historio de socia ribelo en la c\u0302efurbo. Por partopreni en tiu c\u0302i ekskurso necesas antau\u0306e c\u0302eesti prelegon pri respondeca droguzado."}, {"text_idx": "#000006", "text": "Ekskurso tra landlimoj al Antwerpen"}, {"text_idx": "#000007", "text": "La fama Esperanto-klubo La Verda Stelo invitas ekskursantojn al ekskurso de la urbo kaj la klubejo. Antwerpen ankau\u0306 estas la urbo de la fama gazeto Monato kaj sidejo de la Flandra Esperanto-Ligo."}, {"text_idx": "#000008", "text": "Dimanc\u0302o 21 au\u0306g: Bicikla ekskurso en naturo"}, {"text_idx": "#000015", "text": "La plej proksima granda urbo estas Tilburg. Ni vizitos g\u0302in bicikle, kaj poste iras al la fama monah\u0302ejo kaj bierfarejo de La Trappe."}, {"text_idx": "#000016", "text": "Komencu vian tagon bone, promenu en la apuda arbaro en j\u0302au\u0306do au\u0306 vendredo."}]